Ericu950/Stoicheia-meter-silver huggingface dataset:
ἐπ ἐλπίδι , ποίᾳ 0 ;
τῇ πρὸς τοὺς πατέρας γενομένῃ ἐπαγγελίᾳ εὔδηλον 0 ·
φησὶ γὰρ τῷ Ἀβραάμ ·
γινώσκων γνώσῃ ὅτι πάροικον ἔσται τὸ σπέρμα σου ἐν γῇ οὐκ ἰδίᾳ , καὶ δουλώσουσιν αὐτῇ καὶ κακώσουσι , καὶ ταπεινώσουσιν ἔτη τετρακόσια .
τὸ δὲ ἔθνος ᾧ ἐὰν δουλεύσωσι κρινῶ ἐγώ , καὶ ἐξελεύσονται ὧδε μετὰ ἀποσκευῆς πολλῆς .
ταύτῃ τοίνυν τῇ ἐλπίδι ὁδηγούμενοι , οὐκ ἐδειλίασαν τὴν ἐρυθρὰν πεζεύοντες θάλασσαν , ἥτις αὐτῶν τοὺς ἐχθροὺς ἐπεκάλυψε , καὶ τάφος τὸ ὕδωρ ἐπιδραμὸν τοῖς Αἰγυπτίοις ἐγένετο .
καὶ εἰσήγαγεν αὐτοὺς εἰς ὄρος ἁγιάσματος αὐτοῦ , ὄρος τοῦτο ὃ ἐκτήσατο ἡ δεξιὰ αὐτοῦ .
ὄρος ἁγιάσματος τὴν Ἱερουσαλὴμ λέγει , οὐ τοσοῦτον διὰ τὸ πρότερον ἐν αὐτῇ κατασκηνῶσαν ἁγίασμα , δηλαδὴ τὴν κιβωτόν , ὅσον διὰ τὴν δευτέραν κιβωτὸν τὴν τοῦ Κυρίου σάρκα 0 .
ἐκεῖνο γὰρ ὄντως ὑπῆρχεν ἁγίασμα , διόπερ καὶ κτῆσις τῆς αὐτοῦ δεξιᾶς τῆς τοῦ Χριστοῦ προσηγόρευται ·
ἐκτήσατο δὲ αὐτὴν οὐχ ὅπλοις , ἀλλὰ τοῖς ὑπὲρ ἡμῶν θαύμασι καὶ παθήμασι .
καὶ ἐξέβαλεν ἀπὸ προσώπου αὐτῶν ἔθνη , καὶ ἐκληροδότησεν αὐτοὺς ἐν σχοινίῳ κληροδοσίας .
καὶ κατεσκήνωσεν ἐν τοῖς σκηνώμασιν αὐτῶν τὰς φυλὰς τοῦ Ἰσραήλ .
ὀνειδίζει τὸν τῶν Ἰουδαίων λαόν , ὅτι τοσούτων ἀγαθῶν ἀπολαύσαντες , ὥστε καὶ κλῆρον μὲν λαβεῖν ἀλλότριον , ἐν ἰσότητι δὲ τοῦτον διελέσθαι πολλῇ , τοῦ Θεοῦ δεικνύντος ὅτι καθάπερ πατὴρ παισίν , οὕτως τῷ Ἰσραὴλ ἐκέχρητο , διόπερ ἐν σχοινίῳ γενέσθαι τὸν κλῆρον , πλεονάζοντα μὲν τὴν μερίδα τοῖς πολλοῖς , ἐλαττοῦντα δὲ τοῖς ὀλίγοις προσέταξεν , ὥστε τὴν ἰσχυρὰν φυλὴν καταδυναστεῦσαι τὴν ἥττονα 0 1 ·
ὅμως οὐ δὲ τῶν ἐκβληθέντων ἐκ προσώπου αὐτῶν ἐθνῶν , οὐ δὲ τοῦ ἐκβαλόντος Θεοῦ ἐμνημόνευσαν ·
ἵνα πρὸς αὐτὸν μὲν εὐγνωμονοῦντες μένωσι , μηδαμῶς δὲ τὴν τῶν ἐκβληθέντων παρανομίαν ζηλώσωσι , μήποτε πάθωσιν ἐκείνοις παραπλήσια .
καὶ ἐπείρασαν καὶ παρεπίκραναν τὸν Θεὸν τὸν ὕψιστον , καὶ τὰ μαρτύρια αὐτοῦ οὐκ ἐφυλάξαντο .
διπλῆν αὐτῶν ἁμαρτίαν ἐκτίθεται .
Οὐ μόνον γάρ , φησιν , ἐπείρασαν , ἀλλὰ καὶ παρεπίκραναν ·
παραπικραίνουσι δὲ οἱ μετὰ πεῖραν πρώτην καὶ δευτέραν καὶ πολλοστὴν πειράζοντες , ὃ χαλεπὸν μὲν καὶ κατὰ τοῦ τυχόντος γινόμενον , πολὺ δὲ μᾶλλον εἰς τὸν Θεὸν τὸν ὕψιστον 0 ·
τουτ έστιν , ὡς ἀπειρομεγέθη , πειρηθῆναι παρ ἡμῶν μὴ δυνάμενον 0 .
ἐφ ᾧ μεμψάμενον αὐτοῖς ὅμοια τὸ Πνεῦμα διὰ τὴς Ἡσαΐου προφητείας εὑρίσκεται ·
ἀκούσατε δή , οἶκος Ἰσραήλ ·
μὴ μικρὸν ὑμῖν ἀγῶνα παρέχειν ἀνθρώποις 0 .
καὶ πῶς Κυρίῳ παρέχετε ἀγῶνα ;
πρὸς τούτοις ὁ ψαλμῳδὸς ἔτι κ ἀκεῖνό φησι , ὅτι Τὰ μαρτύρια αὐτοῦ οὐκ ἐφυλάξαντο .
παρέβασαν δὲ καὶ ταῦτα , ἃ μετά τινος ἀπειλῆς καὶ διὰ μαρτυρίας νομοθετῶν ἐκτίθεται ·
πολλῆς δὲ τοῦτο ἀλαζονείας καὶ ἀπειθείας ἐτύγχανε .
καὶ ἀπέστρεψαν καὶ ἠθέτησαν , καθὼς καὶ οἱ πατέρες αὐτῶν μετεστράφησαν εἰς τόξον στρεβλόν .
καὶ παρώργισαν αὐτὸν ἐν τοῖς βουνοῖς αὐτῶν , καὶ ἐν τοῖς γλυπτοῖς αὐτῶν παρεζήλωσαν αὐτόν .
ἀπὸ τῆς κατὰ τὴν ἔρημον γενεᾶς εἰς τὰς ἑξῆς ὁ προφήτης τὸν λόγον μετέστησεν ·
ὃν τρόπον αὐτὸν οἱ πατέρες εἰσεπέμψαντο .
τί δὲ ἀθετῆσαι  ἠθέτησαν  ;
τὰς πρὸς τὸν Θεὸν δηλαδὴ συνθήκας , ἂς διὰ Μωϋσέως ἐν τῷ ὄρει Σινᾶ , διὰ Ἰησοῦ δὲ τοῦ Ναυῆ ἐν τῇ γῇ τῆς ἐπαγγελίας , μετὰ τὸ παραλαβεῖν αὐτήν , ἐν κλήρῳ πεποίηνται 0 .
Οὐ μὴν ἔμειναν , ἀλλ εἰς τόξον μετεστράφησαν στρεβλόν ·
διόπερ οὐκ ἔτι πέμπειν εὐθυβόλως δύνανται ·
ὥσπερ οὐ δὲ ὁ λαὸς τῶν Ἰουδαίων εὐθῆ πολιτείαν διαστραφεὶς ἐκέκτητο ·
ἀλλὰ καὶ τὸν Θεὸν ἐν τοῖς βωμοῖς παρώργισαν , καὶ ἐν τοῖς γλυπτοῖς παρεζήλωσαν ·
οὐκ ἐπειδὴ ζῆλος αὐτῷ πρὸς τὰ κωφὰ καὶ ἄψυχα εἴδωλα , ἢ δαιμόνια , ἀλλ ἐπειδὴ ἐφ ἡμῖν παραζηλοῖ , ὃν τρόπον πατὴρ ἐπὶ παισίν , ἢ νυμφίος ἐπὶ νύμφῃ , τῆς ἡμετέρας σωτηρίας φειδόμενος 0 1 .
ἤκουσεν ὁ Θεός , καὶ ὑπερεῖδε .
πότε γὰρ ὁ Θεὸς οὐκ ἀκούει ;
τί δὲ ἀκοῆς χρῄζει ὁ τοὺς ἡμετέρους λογισμοὺς ἐπιστάμενος ;
ἀλλὰ καὶ νῦν ἀκοῦσαί φησι , τῷ μὴ παραπέμψασθαι , κινηθῆναι δέ , καὶ τούτῳ τὴν ἀκοὴν ἐνδείξασθαι .
τί δὲ ἀκούσας ἐποίησεν ;
Οὐκ ἐπήγαγε πληγήν , ἀλλ ὑπερεῖδε ·
πάσης δὲ τοῦτο χαλεπώτερον μάστιγος , ὑπεροφθῆναι παρὰ Θεοῦ 0 1 ·
μόνῳ γὰρ αὐτοῦ τῷ ὀφθαλμῷ σωζόμεθα .
ὅρα τοίνυν ὑπεροφθέντες ἡλίκα πεπόνθασιν .
καὶ ἐξουδένωσε σφόδρα τὸν Ἰσραήλ , καὶ ἀπώσατο τὴν σκηνὴν Σηλώμ , σκήνωμα ὃ κατεσκήνωσεν ἐν ἀνθρώποις .
Εἰ μὴ γὰρ σφόδρα τὸν Ἰσραὴλ ἐξουδένωσεν , οὐκ ἂν τὴν οἰκείαν σκηνὴν τὴν ἐν αὐτοῖς ἀπώσατο , ἐν ᾗ μεσιτείας ἕνεκα τῆς πρὸς αὐτοὺς κατεσκήνωσεν .
ἐρεῖς δὲ ἴσως , τίνος χάριν ἀνθρώπων ἡμαρτηκότων τὴν σκηνὴν ἀπώσατο τὴν οἰκείαν ;
ἐπειδὴ γὰρ οὐ χρῄζων 0 ·
ταύτην ἐκτήσατο ·
ἐκείνων δὲ ἕνεκεν ὡς ἡμαρτηκότων , εἰκότως τῆς πρὸς αὐτοὺς μεσιτείας τὸν τόπον ἀπέστραπται .
καὶ τίς ἦν αὕτη ἡ Σηλώμ ;
ἧς οὐ μάτην τὸ Πνεῦμα ἐμνημόνευσεν , δεῖξαι δὲ βουληθὲν ὅτι καθάπερ , ἡμαρτηκότος τοῦ Ἰσραήλ , τὴν Σηλὼμ καταλιπών , ἕτερον ἑαυτῷ τόπον τὴν Ἱερουσαλὴμ ὁ Θεὸς ἐξελέξατο 0 ·
οὕτω καὶ ταύτην πάλιν , τῶν οἰκούντων ἀσεβούντων , ἀποστραφήσεται .
καὶ τὴν ἑαυτοῦ δόξαν ἑτέροις δώσει χωρίοις σεμνύνεσθαι .
καὶ παρέδωκεν εἰς αἰχμαλωσίαν τὴν ἰσχὺν αὐτῶν , καὶ τὴν καλλονὴν αὐτῶν εἰς χεῖρας ἐχθροῦ 0 .
ἔτι περὶ τῆς σκηνῆς διαλέγεται .
τοῦτο γὰρ ἰσχὺς τοῦ λαοῦ καὶ κάλλος , διὰ τὴν τῶν ἁγίων λειτουργίαν ἐτύγχανε .
ταύτην εἰς αἰχμαλωσίαν , οὐ τὴν παρὰ ἀνθρώπων  οὐ δὲ γὰρ τοῦτο συνέβη  παρέδωκεν , ἀλλὰ τὴν γενομένην εἰς χεῖρας ἐχθροῦ τοῦ νοητοῦ ·
διόπερ ἑνός , οὐ πολλῶν ἐμνημόνευσε , δηλῶν ἐν αὐτῷ τὸν ἐχθρὸν τὸν ἐξαίρετον ·
ὃν ἔτι μᾶλλον οἱ λοιποὶ τῶν ἑρμηνευτῶν σαφηνίσαι βουλόμενοι , οἱ μέν , Εἰς χεῖρας ἐναντίου , οἱ δέ , Εἰς χεῖρας θλίβοντος , ἐκδεδώκασι 0 1 .
τούτῳ τὴν σκηνὴν παρέδωκεν ὡς μολυνθεῖσαν παρὰ τῶν λειτουργούντων , καὶ γεγενημένην βέβηλον , καὶ μηδὲν ἄξιον φέρουσαν μηκέτι Θεοῦ , ἐκείνου δέ , ᾧ δὴ καὶ παραδέδοται .
καὶ μὴ θαυμάσῃς , ἐπεὶ καὶ τὴν ἀρχαίαν Ἱερουσαλὴμ δαιμονίοις , καὶ σειρῆσι , καὶ ὀνοκενταύροις , Ἡσαΐας τὸν Θεὸν παραδώσειν ἠπείλησεν .
καὶ συνέκλεισεν ἐν ῥομφαίᾳ τὸν λαὸν αὐτοῦ , καὶ τὴν κληρονομίαν αὐτοῦ ὑπερεῖδεν .
κατηγορία καὶ τοῦτο τῶν Ἰουδαίων , ὅτι λαὸς τοῦ Θεοῦ καὶ κληρονομία δι  αὐτοὺς πατέρας γενόμενοι , ὑπεριδεῖν αὐτοὺς ὅμως καὶ εἰς ῥομφαίαν συγκλεῖσαι παρεσκεύασεν , οὐ μόνον τὴν ἐν πολέμῳ , ἀλλὰ καὶ τὴν ἐν τῷ θείῳ λόγῳ 0 .
ζῶν γὰρ οὗτος καὶ ἐνεργής , ὑπὲρ πάσαν μάχαιραν δίστομον 0 .
διόπερ καὶ ῥομφαία δικαίως ὀνομάζεται .
πῶς δὲ αὐτοὺς ἐν ταύτῃ συνέκλεισε , τουτέστι συνέσχε , καὶ συνεπόδισεν ;
ἐν μὲν τῷ νόμῳ περιτομὴν σαρκὸς ἐντειλάμενος , ἐν δὲ τοῖς Εὐαγγελίοις περιτομὴν πνεύματος 0 1 ·
ἐκεῖ σάββατον αἰσθητόν , ἐνταῦθα νοητόν 0 1 .
ὑπὸ τούτων γὰρ ἐκεῖνοι συγκλεισθέντες , ἔνδον εἰσελθεῖν τῆς τοῦ Θεοῦ βασιλείας οὐ δύνανται ·
ἀλλὰ καὶ τὰ ἑξῆς ἑπόμενα δείκνυσιν .
τοὺς νεανίσκους αὐτῶν κατέφαγε πῦρ .
νεανίσκους λέγει τοὺς ἐν τῷ νόμῳ δυνατούς , οἷον τοὺς γραμματεῖς , τοὺς Φαρισαίους , οἵτινες ἐθάῤῥουν τῇ ἰσχύϊ τοῦ γράμματος .
τούτους κατέφαγε πῦρ , ὁ πρὸς ἡμᾶς ζῆλος , ὁρῶντας ὅτι χωρὶς ζυγοῦ νομικοῦ δικαιούμεθα .
διὸ πρὸς αὐτοὺς ὁ Ἡσαΐας ἔλεγεν ·
ζῆλος λήψεται λαὸν ἀπαίδευτον , καὶ νῦν πῦρ ὑπεναντίους ἔδεται .
καὶ αἱ παρθένοι αὐτῶν οὐκ ἐπενθήθησαν .
Οὐδὲ γὰρ ἦσαν οἱ πενθοῦντες αὐτάς , ἡνίκα τὸν τῆς ἁμαρτίας ἀπέθνησκον θάνατον ·
ὥστε τῶν Ἰουδαϊκῶν τοῦτο διδασκάλων κατηγορίαν ἔγραψεν , ὅτι καὶ πρὸς τὰς παρθένους ἁμαρτανούσας ἀσυμπαθεῖς ἐτύγχανον , καὶ οὐ δὲ τὸν Ἱερεμίαν ἐζήλουν λέγοντα ·
ἐπὶ συντρίμματι  θυγατρὸς  λαοῦ μου ἐσκοτώθην ἀπορίᾳ , κατίσχυσάν με ὠδῖνες ὡς τικτούσης .
ἐφ  ᾧ καὶ τὰ ἑξῆς ἀκολούθως ἐπήγαγεν ·
τίς δώσει τῇ κεφαλῇ μου ὕδωρ , καὶ ὀφθαλμοῖς μου πηγὰς δακρύων ;
τοιγαροῦν καὶ Παῦλος ἐπιτιμᾷ Κορινθίοις , ἐπειδὴ τὸν πεπορνευκότα παρ  αὐτοῖς οὐκ ἐπένθησαν .
Οἱ ἱερεῖς αὐτῶν ἐν ῥομφαίᾳ ἔπεσον , καὶ αἱ χῆραι αὐτῶν οὐ κλαυθήσονται .
κατηγορία καὶ τοῦτο τῆς κατ αὐτῶν ἐπιδόσεως , ὅτι τῷ λόγῳ τοῦ Θεοῦ οἱ ἱερεῖς προσέκοπτον 0 ·
τοῦτο γὰρ ἦν τὸ ἐν ῥομφαίᾳ πεσεῖν .
καὶ αἱ χῆραι οὐκ εἶχον τοὺς δακρύοντας ·
ἀσυμπαθοῦς , οὐ μόνον περὶ τὰς παρθένους , ἀλλὰ καὶ περὶ τὰς χήρας , τοῦ διδασκαλικοῦ παρ αὐτοῖς τυγχάνοντος τάγματος 0 .
λέγει μὲν παρθένους τὰς ψυχάς , αἵτινες τότε πρῶτον τῆς ἁμαρτίας ἤρξαντο ·
χήρας δὲ τὰς πολλάκις ἡμαρτηκυίας , καὶ τοῦ Θεοῦ τὸν φόβον ἀποβαλούσας , ὅπερ αὐτὰς εἰς τὴν τοῦ νόμου κοινωνίαν εἰσήγαγε 0 .
καὶ ἐξηγέρθη ὡς ὁ ὑπνῶν Κύριος , ὡς δυνατὸς καὶ κεκραιπαληκὼς ἐξ οἴνου 0 .
Οὐκ ἄρα τιμωρία τὰ προλαβόντα 0 .
ἡ ῥομφαία , καὶ τὸ πῦρ , καὶ τὸ μὴ πενθηθῆναι 0 ·
ἁμαρτίαι δὲ ἦσαν , ὧν ὁ Θεὸς ἠγέρθη πρὸς ἐκδίκησιν .
ἠγέρθη δὲ ὡς ὑπνῶν 0 ·
τουτέστι καθάπερ ὕπνον τὴν μακροθυμίαν ἀποθέμενος 0 1 ·
ἥτις ἦν οὕτω πολλή , ὥστε καὶ κραιπάλην νομίζεσθαι .
κραιπάλη δὲ ποία 0 ;
ἡ ἐξ οἴνου τοῖς δυνατοῖς συμβαίνουσα , ὑφ ἧς τινες ἀργοὶ πρός τινα καιρὸν καὶ ἄπρακτοι γίνονται 0 ·
ἀλλὰ μετὰ τὸν ὕπνον ἐγερθέντες ὁρμητικώτεροι γίνονται ·
οὕτω καὶ τὸν Θεὸν σφοδρότερον μετὰ τὴν μακροθυμίαν ἔσεσθαι κατὰ τῶν αὐτῆς οὐκ αἰσθανομένων ἐλπίζομεν .
τί γὰρ δὴ καὶ νῦν ἐποίησεν ;
ἐπάταξε τοὺς ἐχθροὺς αὐτοῦ εἰς τὰ ὀπίσω , ὄνειδος αἰώνιον ἔδωκεν αὐτοῖς .
Εἰσὶν οὓς ὁ Θεὸς ἐπάταξεν εἰς τὰ ἔμπροσθεν , οὗτοι δηλαδή , οἷς ἡ πληγὴ πρὸς ὠφέλειαν γεγένηται , καὶ ἡ μάστιξ ἐποίησεν αὐτοὺς δικαιοσύνης ἔχεσθαι ·
εἰς τὰ ὀπίσω δέ , ὅσοι ταῖς τιμωρίαις , ὥσπερ δὴ καὶ Φαραώ , σκληρύνονται 0 1 ·
τούτοις ὄνειδος αἰώνιον δίδωσι .
πληγαὶ γὰρ τῶν καθ ὑπερβολὴν πονηρῶν καὶ ὑπόδειγμα τῶν νοσούντων ἀμεταμέλητα γίνονται .
ἢ ὅτι τό , Εἰς τὰ ὀπίσω , σεμνῷ λόγῳ τὸ πάθος τῆς ἕδρας ἐκάλεσεν 0 .
καὶ ἀπώσατο τὸ σκήνωμα Ἰωσήφ , καὶ τὴν φυλὴν Ἐφραῒμ οὐκ ἐξελέξατο .
τέκνα γὰρ ἀσεβῆ πατέρες εὐσεβεῖς ὠφελεῖν οὐκ εἰώθασι .
καὶ ἐξελέξατο τὴν φυλὴν Ἰούδα , τὸ ὄρος τὸ Σιών , ὃ ἠγάπησεν .
καὶ μὴν οὐ τῆς φυλῆς τοῦ Ἰούδα , ἀλλὰ τῆς φυλῆς τοῦ Βενιαμὶν αὐτή τε ἡ Σιὼν καὶ Ἱερουσαλὴμ ἡ ἀρχαία ἐτύγχανεν ·
ἀλλὰ Ἰούδα λέγει τὸν ἐξομολογούμενον ·
τοῦτο γὰρ ὁ Ἰούδας ἑρμηνεύεται .
τούτου φυλὴ ἡ Ἐκκλησία 0 .
διὰ γὰρ μετανοίας καὶ ἐξομολογήσεως σώζεται παρ αὐτῇ τὸ ὄρος Σιών ·
ὅπερ δὴ καὶ ἠγάπησαν .
πῶς γὰρ εἴ τις σκοπεύει Θεόν , οὗτος Σιὼν ὀνομάζεται ;
ἐπειδὴ σκοπευτήριον ἡ Σιὼν ἑρμηνεύεται 0 .
Εἰ δὲ καὶ Σιὼν τὸ χωρίον λέγοις εἶναι , οὐκ ἐκεῖνό , φησι , Μιχαίας καὶ Ἡσαΐας ἔγραψαν , ὅτι Σιὼν ὡς ἀγρὸς ἀροτριωθήσεται , ἀλλὰ τὸ παρ ἡμῖν , ὅπερ ὁ Θεὸς οὕτως ἠγάπησεν , ὥστε ὅλα ἐν αὐτῷ παραδοῦναι τὰ μυστήρια , περὶ οὗ σαφῶς ἁρμόζει τὰ ἑπόμενα .
καὶ ᾠκοδόμησεν ὡς μονοκερώτων τὸ ἁγίασμα αὐτοῦ ἐν τῇ γῇ , ἐθεμελίωσεν αὐτὴν εἰς τὸν αἰῶνα .
ταῦτα εἰ περὶ τῆς ἀρχαίας λέγοιτο , ἡ προφητεία ψεύδεται .
πῶς γὰρ εἰς τὸν αἰῶνα τεθεμελίωται , ἧς οὐ δὲ τὰ ἴχνη σώζεται ;
ἀλλὰ ταύτην ἐθεμελίωσεν εἰς τὸν αἰῶνα καὶ ᾠκοδόμη σεν ὡς μονοκέρωτα , θεμέλιον αὐτῇ κέρας μονοειδὲς δεδωκώς .
Οὐδὲ γάρ εἰσιν αὐτῇ διάφοροι βαπτισμοί , καθάπερ τοῖς Ἰουδαίοις , οὐ δὲ περισπασμοὶ πολλοὶ περὶ νουμηνίας καὶ καθαρμοὺς καὶ σάββατα , οὐ δὲ θεοὶ πολλοί , καθάπερ τοῖς ἐπιμείνασι τῆς ἀσεβείας ἔθνεσιν , ἀλλ Εἷς Κύριος , μία πίστις , ἓν βάπτισμα 0 1 2 ·
ὅθεν αὐτῆς πύλαι ᾅδου οὐ κατισχύσουσι ·
λέγει δὲ τὰ τῶν αἱρετικῶν στόματα .
καὶ ἐξελέξατο Δαυῒδ τὸν δοῦλον αὐτοῦ , καὶ ἀνέλαβεν αὐτὸν ἐκ τῶν ποιμνίων τῶν προβάτων , ἐξόπισθεν τῶν λοχευομένων ἔλαβεν αὐτόν .
πάντως ἐρεῖς , εἰ τῶν κατὰ τὴν Ἐκκλησίαν μυστηρίων ἐμέμνητο , τίνος χάριν εἰς μέσον ἤγαγε τὸν Δαυΐδ , ἀρχαιότερον πολὺ τούτων τυγχάνοντα ;
ἐπειδὴ πατὴρ καὶ εἰκὼν ἦν τοῦ Χριστοῦ .
ὅθεν ἐκ τῶν ποιμνίων τῶν προβάτων ἀνείληπται , οὐκ ἐκ τοῦ ποιμνίου .
πολλαὶ γὰρ τῷ Χριστῷ ποῖμναι , αἱ μὲν ἀνθρώπων , αἱ δὲ ἀγγέλων , αἱ δὲ λογικῶν καὶ ὁρατῶν δυνάμεων 0 1 2 ·
αἵτινες καὶ λοχεύονται , τουτ έστιν ἐγκυμονοῦσιν .
ποίμνιον γὰρ ἄκαρπον οὐκ ἔχει , ἀλλὰ πάσας διὰ τὸν αὐτοῦ φόβον κυοφορούσας καὶ τικτούσας σωτηρίαν 0 .
διόπερ καὶ Ἡσαΐας ἔλεγεν ·
ἀπὸ τοῦ φόβου σου , Κύριε , ἐν γαστρὶ ἐλάβομεν καὶ ἐτέκομεν , πνεῦμα σωτηρίου σου ἐποιήσαμεν ἐπὶ τῆς γῆς .
ἐκεῖθεν ὁ Χριστὸς ἀνελήφθη ·
ὥστε τί ποιεῖν 0 ;
ποιμαίνειν Ἰακὼβ τὸν δοῦλον αὐτοῦ , καὶ Ἰσραὴλ τὴν κληρονομίαν αὐτοῦ 0 .
τὸν ἐξ ἐθνῶν δηλαδὴ λαόν 0 ·
ἰακὼβ γὰρ οὗτος , ἐπειδὴ πτερνίσας τοὺς Ἰουδαίους , ἔλαβεν αὐτῶν τὰ πρωτότοκα ·
ἔτι δὲ καὶ Ἰσραήλ 0 ·
ὁρᾷ γὰρ τὸν Θεὸν κατὰ τὸν καιρὸν τῶν μυστηρίων πρόσωπον  εἰς πρόσωπον  .
ὥσπερ ἐκεῖνος εἰς πρόσωπον 0 1 .
ὅτι δὲ ποιμαίνει ὁ Θεός , ἄκουε τοῦ Δαυῒδ λέγοντος τοῦτο ·
ἄκουε καὶ τοῦ Χριστοῦ ·
ἐγώ εἰμι ὁ ποιμὴν ὁ καλός .
καὶ ἐποίμανεν αὐτοὺς ἐν τῇ ἀκακίᾳ τῆς καρδίας αὐτοῦ , καὶ ἐν ταῖς συνέσεσι τῶν χειρῶν αὐτοῦ ὡδήγησεν αὐτούς .
θεωρεῖς ὅτι σαφῶς περὶ τοῦ Χριστοῦ λέγει ;
Οὗτος γὰρ κατὰ ἀλήθειαν κακίαν καρδίας οὐκ ἐκέκτητο .
ἐπειδὴ κακίαν οὐκ ἐποίησεν , οὐ δὲ δόλος εὑρέθη ἐν τῷ στόματι αὐτοῦ .
σύνεσιν δὲ χειρῶν τοσαύτην ἐκέκτητο , ὥστε αὐταῖς τυφλοὺς ὀμματοῦν , χωλοὺς ὀρθοῦν , λεπροὺς καθαίρειν , ὅλον ἁπλῶς ἀναπλάττειν διαφθαρέντα τὸν ἄνθρωπον .
ψαλμὸς τῷ Ἀσάφ .
οηʹ .
σαφὴς ἡ τῆς προφητείας ἐπιγραφή 0 ·
διόπερ εἰς τὴν ἑρμηνείαν τοῦ ψαλμοῦ τὸν λόγον ἀσχολήσωμεν .
Οὐδὲ γὰρ κατηγορίαν τῶν ἐθνῶν , ὥς τινες δοκοῦσιν , ἔχει ·
προφητείαν δὲ ἥτις τῷ λαῷ τῶν Ἰουδαίων συμβήσεται , ὅταν αὐτῶν τὴν κληρονομίαν τὰ ἔθνη καταλάβωσιν 0 .
ὁ Θεός , ἤλθοσαν ἔθνη εἰς τὴν κληρονομίαν σου , ἐμίαναν τὸν ναὸν τὸν ἅγιόν σου .
ταῦτα συνέβη μὲν τοῖς Ἰουδαίοις , ἡνίκα τὴν Ἱερουσαλὴμ Ἀσσύριοι , καὶ μετ ἐκείνους Μακεδόνες , Ῥωμαῖοι δὲ μετὰ πάντας ἐπελάβοντο 0 .
δήλου δὲ τούτου τυγχάνοντος , ἡμεῖς καὶ πρὸς τὸ νοητὸν τὴν προφητείαν τρέψωμεν .
ὅτε γὰρ τὰ ἔθνη εἰς τὴν τῶν Ἰουδαίων κληρονομίαν κατήντησαν , εἰς θεογνωσίαν δηλαδή ·
τοῦτο γὰρ κλῆρος ἀρχαῖος τῶν Ἰουδαίων ἐτύγχανεν ·
ὥστε τὸν Μωϋσέα πρὸς αὐτοὺς ἐν Δευτερονομίῳ λέγειν 0 ·
σὲ δὲ ἐξελέξατο Κύριος ὁ Θεὸς ἀπὸ πάντων τῶν ἐθνῶν τῶν ὑπὸ τὸν οὐρανόν ·
τότε τὸν ναὸν αὐτῶν τὸν ἅγιον , ὃν ἐπὶ τῆς Ἱερουσαλὴμ τῆς ἀρχαίας ἐκέκτηντο , ἐμίαναν , οὐκ αὐτοὶ μολυσμοῦ γεγονότες παραίτιοι , ἀλλὰ τὸν λανθάνοντα τοῦ ναοῦ μολυσμόν , ὃν οἱ λειτουργοῦντες ἐν αὐτῷ διαφόρως ἠσέβουν , ἐκκαλύψαντες ·
ὥσπερ ἱερεὺς ὁ τὴν ἀμφιβαλλομένην λέπραν ἐφορῶν , εἶτα κυρῶν τὸ πάθος μετὰ τὴν διάγνωσιν , μιαίνειν τὸν πεπονθότα λέγεται , οὐ μολυσμὸν ἐπαγαγὼν  τοῦτο γὰρ ἱερέως ἀλλότριον  , ἀλλὰ τὸν ὄντα σαφηνίζων 0 ·
ὅπερ τοῖς Ἰουδαίοις ὑπὸ τῶν ἐθνῶν γέγονεν .
ἡ γὰρ τούτων δικαίωσις ἐκείνους ἐβεβήλωσε , καὶ τοῦ παλαιοῦ λαοῦ τὴν παρακοὴν ἡ τοῦ νέου ὑπακοὴ σαφεστέραν κατέστησεν .
Ἔθεντο  Ἱερουσαλὴμ εἰς ὀπωροφυλάκιον .
τίνος χάριν , Εἰς ὀπωροφυλάκιον 0 ;
ἐπειδὴ τὸ πνεῦμα τοῦ νόμου καὶ τῶν προφητῶν λαβόντες , μόνην κατέλιπον αὐτῆς  αὑτοῖς  φυλάττειν τὴν ὀπώραν τοῦ γράμματος .
τοῦτο δὲ ἦν οὐκ ἐξ ἀνθρώπων , ἀλλ ἐκ τοῦ Θεοῦ βουλομένου παρὰ τοῖς ἐχθροῖς τὰς ἀποδείξεις τῆς πίστεως τῆς ἡμετέρας σώζεσθαι .
ὀπώρα δὲ τὸ γράμμα ὡς μὴ γνησίαν τὴν τροφήν , ἀλλὰ καὶ πρόσκαιρον ἔχον εἰκότως προσηγόρευται 0 .
τὰ ταπεινὰ τοῦ οὐρανοῦ πολλάκις ἐπὶ φαύλῳ ὑπὸ τῆς Γραφῆς τῆς θεοπνεύστου παρείληπται .
δηλοῖ δὲ ὁ τοῦ Φαραὼ ἀρχισιτοποιός , ὃς ἐπειδὴ κατ ὄναρ τὰ πετεινὰ τοῦ οὐρανοῦ νέμοντα τοὺς χονδρίτας , οὓς ἐπὶ τῆς κεφαλῆς ἔφερεν , ἐθεάσατο , εἰς ἀφαίρεσιν αὐτῷ τῆς κεφαλῆς τὸ ὄναρ ἑρμηνεύεται .
τούτοις ἡ Ἐκκλησία εἰς κατάβρωσιν τὰ θνησιμαῖα τῶν Ἰουδαίων ἔδωκεν ·
ἀλλὰ μὴν καὶ τοῖς θηρίοις τῆς γῆς τὰς σάρκας τῶν ὁσίων 0 .
πονηραὶ δὲ καὶ αὗται δυνάμεις , ὡς Ἡσαΐας ἡμῖν ἄντικρυς ἐξηγήσατο 0 ·
φησὶ γὰρ περὶ τῆς Βαβυλῶνος ·
ἀναπαύσονται ἐκεῖ θηρία ·
ποῖα ταῦτα προστίθησι ·
καὶ ἀναπαύσονται ἐκεῖ σειρῆνες , καὶ δαιμόνια ἐκεῖ ὀρχήσονται .
θαυμαστὸν δὲ οὐδὲν δούλους αὐτοὺς ὀνομάζεσθαι 0 ·
δοῦλος γὰρ ὀκνηρὸς καὶ πονηρὸς εἰκόνα φέρων αὐτῶν ἐλέγετο , καὶ ὁ κρύψας τὸ τάλαντον 0 ·
ὡς εἴ γε ἦσαν ἀγαθοί , οὐκ ἂν θνησιμαῖα , μιαροὺς δηλαδὴ λογισμοὺς καὶ πράξεις κακουργίας , ἐκέκτηντο .
Εἰ δὲ καὶ ὁσίους αὐτοὺς προσηγόρευσεν , οὐ τὴν πρᾶξιν ὁσίους , ἀλλὰ τὴν κλῆσιν λέγει ·
ὥσπερ καὶ τοὺς ψευδοπροφήτας προφήτας καλεῖ πολλάκις , εἰ καὶ μὴ τῷ ὀνόματι τοῦ Θεοῦ προφητεύουσι , καὶ ἁγίους τοὺς χρισθέντας ἁγιασμόν , εἰ καὶ τὸν ἁγιασμὸν οὐ φυλάττουσι 0 .
διόπερ ἡνίκα τὴν ὀπτασίαν τῶν ὀλοθρευόντων τὴν Ἱερουσαλὴμ Ἰεζεκιὴλ ἔβλεπεν , ἤκουσε τοιαῦτα , τοῦ Θεοῦ πρὸς αὐτὸν χρηματίζοντος ·
μὴ ἐλεήσητε πρεσβύτην καὶ νεανίσκον καὶ παρθένον , καὶ νήπιον καὶ γυναῖκας ἀποκτείνατε εἰς ἐξάλειψιν ·
ἐπὶ δὲ πάντας ἐφ  οὓς ἐστὶ τὸ σημεῖον μὴ ἐγγίσητε ·
καὶ ἀπὸ τῶν ἁγίων μου ἄρξασθε ·
ἐπειδὴ τὸ σχῆμα μόνον ἅγιοι , οὐχὶ δὲ τὸ πρᾶγμα ἐτύγχανον 0 ·
ἢ γὰρ ἂν τὸ σημεῖον ἐκέκτηντο , καὶ οὐ δὲ τοῖς ἄλλοις ἐπίσης ἀναιρεθῆναι ἔμελλον .
Οὐκοῦν καὶ νῦν ὁσίους ὀνόματι λέγει ·
ὅθεν αὐτῶν καὶ τὰς σάρκας , τὰς γηΐνας πράξεις , ἐσθίειν τὰ νοητὰ θηρία παρέβαλε .
σάρκες γὰρ οἱ τὰ γήϊνα φρονοῦντες ὀνομάζονται , καθάπερ ὁ Θεὸς τὸν κατακλυσμὸν μέλλων ἐπιφέρειν ἐδήλωσεν ·
ἐξέχεαν τὸ αἷμα αὐτῶν ὡσεὶ ὕδωρ κύκλῳ Ἱερουσαλήμ , καὶ οὐκ ἦν ὁ θάπτων .
Αἷμα αὐτῶν , τὰ ψυχικὰ πλημμελήματα 0 ·
ὧν εἰς αἷμα ἡ ἐκδίκησις γίνεται .
ταῦτα ὡσεὶ ὕδωρ ἐξεχύθη .
ὥστε μηκέτι ἀναληφθῆναι , ὥσπερ οὐ δὲ τὸ ὕδωρ μετὰ τὴν ἔκχυσιν δύναται 0 .
τοιγαροῦν πρὸς τὸν Δαυῒδ ἡ Θεκωῖτις ἔλεγε ·
θανάτῳ ἀποθανούμεθα , καὶ ὥσπερ τὸ ὕδωρ καταφθειρόμενον ἐπὶ τῆς γῆς οὐ συναχθήσεται 0 .
ποῦ δὲ ἐξέχεεν ;
κύκλῳ Ἱερουσαλήμ , τουτ έστιν ἐπ αὐτὴν καὶ τοὺς ἐξ αὐτῆς . . 0 .
τὸ γὰρ αἷμα αὐτῶν ἐπ αὐτούς , καὶ ἐπὶ τὰ τέκνα αὐτῶν αὐτοὶ τὸν Χριστὸν συκοφαντοῦντες ἔλεγον .
καὶ οὐκ ἦν ὁ θάπτων .
ἐπειδὴ αὐτοὶ μὲν ὡς νεκροὶ θάπτειν ἀλλήλους οὐκ ἴσχυον 0 ·
ἡ Ἐκκλησία δὲ θάπτειν αὐτοὺς οὐκ ἐπιτρέπεται ·
τουτ έστιν , συσκιάζειν αὐτοῖς τὰ ἁμαρτήματα .
τί δὲ τὸ κωλύον 0 ;
ἡ τοῦ Θεοῦ ἀπόφασις ἡ λέγουσα 0 ·
ἄφες τοὺς ἑαυτῶν νεκρούς .
ἐπειδὴ ἁμαρτωλοὺς συσκιάζειν πειρώμενοι , γυμνοτέρας ἑαυτῶν τὰς πράξεις καὶ πᾶσιν ἐπονειδίστους , ἐργάζονται .
ἐγενήθημεν ὄνειδος τοῖς γείτοσιν ἡμῶν , μυκτηρισμὸς καὶ χλευασμὸς τοῖς κύκλῳ ἡμῶν .
Οὐδὲ γὰρ πενία , οὐ δὲ ἀπρέπεια σώματος , ἢ ἀσθένεια , οὐδέ τι τοιοῦτον ἄλλο , ὡς ἁμαρτία τοῖς ἔχουσιν ἐπονείδιστον 0 1 ·
ἐπειδὴ πάθος ἐστὶν ἑκούσιον , καὶ τραῦμα κατὰ γνώμην γινόμενον 0 .
πλὴν ἀλλὰ τοῦ προφήτου τὴν σοφίαν κατάμαθε , ὅτι τὰς μὲν τιμωρίας ἐπ ἐκείνους φησὶν ἐλθεῖν , δηλαδὴ τοὺς πλημμελήσαντας , τῶν ὀνειδισμῶν δὲ κοινωνεῖν καὶ αὐτὸς τῶν ἐπ ἐκείνοις ἐνδείκνυται .
Εἴτε γὰρ προφήτης ἦν ἐπὶ τοῖς ἀπειθοῦσι τῇ προφητείᾳ , εἴ τε ἱερεὺς ἐπὶ τοῖς ἱερωμένοις ὑπ αὐτοῦ καὶ τελουμένοις , εἶτα παρανομοῦσι , καὶ τοῦτο χάριν τιμωρουμένοις , αἰσχύνεται 0 .
ἀλλὰ τίσιν ἐπονείδιστοι τοῖς γείτοσιν αὐτῶν χλεύη καὶ μυκτηρισμὸς τοῖς κύκλῳ οἱ Ἰουδαῖοι τυγχάνουσι ;
σαφῶς δὲ λέγει τοῖς δαίμοσιν , οἵτινες γείτονες τῶν Ἰουδαίων διὰ τὴν κακίαν τυγχάνουσι ·
κύκλῳ δὲ αὐτῶν εἰσιν , ὡς ἡμέρας αὐτοῖς ἑκάστης ἐφεδρεύοντες .
ἕως πότε , Κύριε , ὀργισθήσῃ εἰς τέλος , ἐκκαυθήσεται ὡς πῦρ ὁ ζῆλός σου ;
τοῦτον καὶ Μωϋσῆς ὁ νομοθέτης τοῦ Θεοῦ τὸν ζῆλον ἐπὶ τοῖς Ἰουδαίοις ἐξέθετο ·
φησὶ γάρ , Αὐτοὶ παρεζήλωσάν με ἐπ οὐ Θεῷ , παρώργισάν με ἐν τοῖς εἰδώλοις αὐτῶν .
καὶ παραζηλώσω αὐτοὺς ἐπ οὐκ ἔθνει ·
ἐπ ἔθνει ἀσυνέτῳ παροργιῶ αὐτούς .
Εἶτα τούτοις ἐπήγαγεν , ὅτι Πῦρ ἐκκέκαυται ἐκ τοῦ θυμοῦ μου .
ἐπειδὴ τοίνυν ὁ ἐπὶ τοῖς Ἰουδαίοις ζῆλος τῶν ἐθνῶν τὴν κλῆσιν παρεσκεύασε  φησὶ γὰρ καὶ Παῦλος , Ὥσπερ ὑμεῖς ποτε ἠπειθήσατε τῷ Θεῷ , νῦν δὲ ἠλεήθητε τῇ τούτων ἀπειθείᾳ ·
καὶ πάλιν ὁ αὐτός , Τὸ παράπτωμα αὐτῶν , δηλαδὴ τῶν Ἰουδαίων , πλοῦτος κόσμου , καὶ τὸ ἥττημα αὐτῶν πλοῦτος ἐθνῶν  , ἀναγκαίως ὁ προφήτης ζητεῖ , μέχρι πότε καὶ πότερον εἰς τέλος μένει τοῖς Ἰουδαίοις ὀργιζόμενος 0 ·
πρὸς ὃν τὸ Πνεῦμα διὰ τοῦ Παύλου τοιαῦτα ἀποκρίνεται ·
ὅταν τὸ πλήρωμα τῶν ἐθνῶν εἰσέλθῃ , τότε πᾶς Ἰσραὴλ σωθήσεται .
ἔκχεον τὴν ὀργήν σου ἐπὶ τὰ ἔθνη τὰ μὴ γινώσκοντά σε .
καὶ ἐπὶ βασιλείας , αἳ τὸ ὄνομά σου οὐκ ἐπεκαλέσαντο 0 .
ὅτι κατέφαγον τὸν Ἰακώβ , καὶ τὸν τόπον αὐτοῦ ἠρήμωσαν .
Οὐ περὶ πάντων ἄρα τῶν ἐθνῶν λέγει ·
τούτου γὰρ χάριν ὑπέστιξεν , Ἔθνη οὐχ ἁπλῶς , ἀλλά , Τὰ μὴ γινώσκοντά σε , εἰπών , Ἡμεῖς δὲ γινώσκομεν .
καὶ τὸ ὄνομα τοῦ Θεοῦ ἐφ ἡμᾶς ἐπικέκληται ·
ἀλλ οὐ δὲ τὸν Ἰακὼβ κατεφάγομεν ·
οὐ δὲ γὰρ βλασφημοῦμεν εἰς αὐτόν , ἢ λοιδοροῦμεν , ὅπερ εἶναι καταφαγεῖν ὁ Παῦλος ἐδήλωσεν ·
Εἰ δὲ ἀλλήλους δάκνετε καὶ κατεσθίετε , βλέπετε μὴ ὑπὸ ἀλλήλων ἀναλωθῆτε ·
οὐ δὲ τὸν τόπον αὐτοῦ ἐρημοῦμεν .
πῶς γάρ , αὐτὸν πατρίδα κοινὴν ἀντὶ τῆς ἰδίας ἕκαστος ἐπιγραφόμενοι 0 ;
Οὐ τοίνυν ἡμῖν ὁ προφήτης ἠράσατο , ἀλλὰ τοῖς ἐν ἀγνωσίᾳ μείνασι , καὶ τὸ ὄνομα τῆς τοῦ Θεοῦ βασιλείας οὐ βουλομένοις κτήσασθαι 0 ·
διόπερ ἐκεῖνοι τὴν ἀρὰν εὐλαβείσθωσαν .
μὴ μνησθῇς ἡμῶν ἀνομιῶν ἀρχαίων .
πόθεν γὰρ ἀρκέσαι πρὸς ἀρχαῖα κακὰ καὶ νέα δυνησόμεθα ;
ἴσως δὲ ὁ προφήτης ἀνομίας ἀρχαίας τὰς ἐν τῇ ἐρήμῳ λέγει ·
ἐπειδὴ πολλὰς ἐπ αὐταῖς ὁ Θεὸς ἀπειλὰς καὶ διαφόρους ἔθετο ·
διόπερ αὐτῶν εὐλαβεῖται τὴν ἀνάμνησιν .
ταχὺ προκαταλαβέτωσαν ἡμᾶς οἱ οἰκτιρμοί σου , Κύριε , ὅτι ἐπτωχεύσαμεν σφόδρα .
Οὐδὲν οὕτω πτωχὸν τὸν ἄνθρωπον ὡς ἁμαρτία δείκνυσι 0 ·
πτωχότερος δέ , προστεθείσης ἀσεβείας τῇ ἁμαρτίᾳ , γίνεται .
διόπερ αὐτοῖς ταχῦναι τοὺς οἰκτιρμοὺς τοῦ Θεοῦ ἐπρεσβεύσαντο , μήποτε τῇ σφοδροτέρᾳ πτωχείᾳ ἀπογνωσθέντες ἀπόλωνται .
βοήθησον ἡμῖν , ὁ Θεὸς ὁ σωτὴρ ἡμῶν ·
ἕνεκεν τῆς δόξης τοῦ ὀνόματός σου , Κύριε , ῥῦσαι ἡμᾶς .
καλῶς ἐπὶ τὴν τοῦ Θεοῦ δόξαν ὁ προφήτης κατέφυγεν , ἐπειδὴ τοῦ λαοῦ δικαιοσύνας προβάλλεσθαι οὐκ ἴσχυσε ·
δόξα δὲ τοῦ ὀνόματος τοῦ Θεοῦ τὸ πρὸς τοὺς ἡμαρτηκότας σπλαγχνίζεσθαι 0 ·
ἐπειδὴ οἰκτίρμων καὶ ἐλεήμων καὶ μακρόθυμος λέγεται .
φησὶ γὰρ Μωϋσῆς ·
καὶ ἐκάλεσε τῷ ὀνόματι Κυρίου , καὶ παρῆλθε πρὸ προσώπου αὐτοῦ , καὶ ἐκάλεσε ·
κύριος , Κύριος ὁ Θεὸς οἰκτίρμων καὶ ἐλεήμων , μακρόθυμος καὶ πολυέλεος καὶ ἀληθινός 0 .
ὁρᾷς δὲ ὅτι ταῦτα πρὸς τὸν Χριστὸν πρεσβεύεται .
Αὐτὸς γὰρ οὐ μόνον Θεός , ἀλλὰ καὶ Σωτὴρ ἄντικρυς ἐπωνόμασται ·
αὐτὸς καὶ δόξα τοῦ ὀνόματος τοῦ Θεοῦ , δηλαδὴ τοῦ Πατρός 0 ·
ὅθεν αὐτὸν καὶ Παῦλος ἀπαύγασμα τῆς δόξης τοῦ Πατρὸς προσηγόρευσεν .
δηλοῖ δὲ τὰ ἐχόμενα σαφῶς καὶ ταῦτα περὶ τοῦ Κυρίου λέγεσθαι .
καὶ ἱλάσθητι ταῖς ἁμαρτίαις ἡμῶν ἕνεκεν τοῦ ὀνόματός σου ·
μήποτε εἴπωσι τὰ ἔθνη , ποῦ ἐστιν ὁ Θεὸς αὐτῶν ;
καὶ τίνος ἐστὶ διὰ τὸ οἰκεῖον ὄνομα ταῖς ἁμαρτίαις ἱλάσκεσθαι , ἀλλ ἢ τοῦ Χριστοῦ , ὃς διὰ τοῦτο ἱλαστήριον κέκτηται 0 ;
Οὗτος ταῖς τῶν Ἰουδαίων ἁμαρτίαις ἱλασμὸν ἐπορίσατο , ἡνίκα σταυρούμενος πρὸς τὸν Πατέρα ἔλεγε ·
πάτερ , ἄφες αὐτοῖς ·
οὐ γὰρ οἴδασι τί ποιοῦσι .
διόπερ καὶ Παῦλος περὶ αὐτοῦ φησιν ·
ὃν προέθετο ὁ Θεὸς ἱλαστήριον διὰ τῆς πίστεως ἐν τῷ αὐτοῦ αἵματι , εἰς ἔνδειξιν τῆς δικαιοσύνης αὐτοῦ , διὰ τὴν πάρεσιν τῶν προγεγονότων ἁμαρτημάτων .
ἴλεως δὲ ταῖς τῶν Ἰουδαίων ἁμαρτίαις , οὐκ αὐτῶν ἕνεκα μόνον , πολὺ δὲ μᾶλλον διὰ ἔθνη γίνεται ·
μή ποτε τὴν τοῦ Θεοῦ φιλανθρωπίαν ἀγνοήσαντες , εἴπωσι , Ποῦ ἐστιν ὁ Θεὸς αὐτῶν ;
καὶ τῇ ἀγνοίᾳ προσκόψωσιν ·
ἐπιγνόντες δὲ μᾶλλον χειραγωγηθῶσιν ὑπ αὐτῆς , καὶ προτραπέντες προσδραμεῖν σπουδῇ πάσῃ καὶ σώζεσθαι .
ἔσται δέ σοι τὰ ἑξῆς τῶν εἰρημένων ἀπόδειξις .
καὶ γνωσθήτω ἐν τοῖς ἔθνεσιν ἐνώπιον τῶν ὀφθαλμῶν ἡμῶν ἡ ἐκδίκησις τοῦ αἵματος τῶν δούλων σου τοῦ ἐκκεχυμένου .
τίνος χάριν γνωστὴν γενέσθαι τοῖς ἔθνεσι τὴν ἐκδίκησιν βού λεται 0 ;
ἐπειδὴ κατὰ δαιμόνων ἔμελλε τῶν τὸ αἷμα , δηλαδὴ τὰς ψυχὰς τῶν δούλων τοῦ Θεοῦ , ἤγουν τῶν Ἰουδαίων , διὰ τῆς εἰδωλολατρείας λυμηναμένων , γίνεσθαι .
τίς δὲ ἦν ἡ ἐκδίκησις ;
ἡ τῶν εἰδώλων καταστροφή , ὁ τῶν διαβολικῶν ναῶν ἐμπρησμός , ὅστις ἐνώπιον μὲν τῶν Ἰουδαίων γίνεται 0 ·
ὁρῶσι γὰρ τὰ πραττόμενα , καὶ οὐ συνεργοῦσι ·
γνωστὴ δέ ἐστιν ἐν τοῖς ἔθνεσιν ·
οὗτοι γὰρ ἴσασι ποίᾳ χειρὶ καὶ δυνάμει ταῦτα κατορθοῦται καὶ πράττεται , καὶ τῷ σταυρῷ τοῦ Χριστοῦ τὴν ἐξολόθρευσιν τῶν ὁρώντων λογίζεται .
Εἰσελθέτω ἐνώπιόν σου ὁ στεναγμὸς τῶν πεπεδημένων ·
οὐ ταῖς ἀπὸ σιδήρου πέδαις , ἀλλὰ ταῖς ἐξ ἁμαρτίας 0 1 ·
σειραῖς γὰρ τῶν ἑαυτοῦ ἁμαρτιῶν ἕκαστος σφίγγεται .
τοῦτον εἰσελθεῖν στεναγμὸν ᾔτησεν ἐνώπιον τοῦ Θεοῦ , ὥστε αὐτοῖς ὑπάρξαι τὰ ἑξῆς ἐπαγόμενα .
κατὰ τὴν μεγαλωσύνην τοῦ βραχίονός σου περιποίησαι τοὺς υἱοὺς τῶν τεθανατωμένων .
βραχίονα τοῦ Πατρὸς τὸν Χριστὸν εἰρῆσθαι πολλάκις ἀπεδείξαμεν ·
κατὰ τὴν τούτου μεγαλωσύνην 0 ·
δηλαδὴ τὰ μεγάλα τῆς αὐτοῦ θεοφανείας μυστήρια 0 ·
εἰσὶ δὲ ὁ σταυρὸς καὶ ἡ ἀνάστασις .
Οὐ τοὺς τεθανατωμένους , ἀλλὰ τοὺς τούτων υἱοὺς τὸν Θεὸν περιποιῆσαι πρεσβεύεται ·
τεθανατωμένοι δὲ ἦσαν οἱ ἐν τῇ παρούσῃ ζωῇ μὴ πιστεύσαντες ·
ἀλλ οἱ τούτων υἱοὶ ὑπὸ τῶν ἀποστόλων σαγηνευθέντες , εἰς πολλὰς μυριάδας γινόμενοι 0 .
ἀπόδος τοῖς γείτοσιν ἡμῶν ἑπταπλασίονα εἰς τὸν κόλπον αὐτῶν , τὸν ὀνειδισμὸν αὐτῶν , ὃν ὠνείδισάν σε , Κύριε .
Οὐδὲ νῦν γείτονας ἀνθρώπους προσηγόρευσεν ·
οὐ δὲ γὰρ ἂν αὐτοῖς ἑπταπλασίονα γενέσθαι ἐπηύξατο , εἰδὼς τοῦτο τὸν κριτὴν οὐκ ἀνεχόμενον ·
ἢ πῶς πρὸς αὐτὸν ἔψαλλεν , Ὅτι σὺ ἀποδώσεις ἑκάστῳ κατὰ τὰ ἔργα αὐτοῦ ;
ἄρα τοίνυν περὶ δαιμόνων λέγει .
Οὗτοι γὰρ ἑπταπλασίονα δικαίως ἀπολαμβάνουσιν , ὡς κρείττονος μὲν ἢ καθ ἡμᾶς ὑπάρχοντες φύσεως , ῥιφθέντες δὲ ἐξ οὐρανοῦ , καὶ μη δὲ ὄντως γεγονότες σωφρονέστεροι , ἀλλὰ τὴν γῆν μὲν τοῖς αὐτῶν ἐπινοίαις ταράσσοντες 0 ·
μὴ μόνοι δὲ ἁμαρτάνοντες , ἀλλὰ καὶ ἡμᾶς ἁμαρτάνειν ἐπείγοντες , καὶ πρὸς τούτοις τὸν Θεὸν ὡς τῆς αὐτοῦ παραπεσούσης εἰκόνος ὀνειδίζοντες 0 ·
εἶτα μη δὲ τῆς εἰδωλολατρείας διὰ τῆς τοῦ Χριστοῦ θεοφανίας ὑπείκοντες , ἀλλὰ καὶ οὕτως ἐγκείμενοι 0 .
τίς δὲ ὁ τούτων κόλπος 0 ;
ἡ γέεννα 0 .
Αὐτοῖς γὰρ ἀπ ἀρχῆς ὁ τόπος κεκλήρωται ·
δηλοῖ δὲ ὁ Κύριος ·
πορεύεσθε , οἱ κατηραμένοι , εἰς τὸ πῦρ τὸ αἰώνιον , τὸ ἡτοιμασμένον τῷ διαβόλῳ καὶ τοῖς ἀγγέλοις αὐτοῦ .
ἡμεῖς δὲ λαός σου καὶ πρόβατα νομῆς σου 0 .
πᾶσαν λέγει τὴν ἀνθρωπότητα ·
ἀντιτάττων γὰρ ἡμᾶς πρὸς τοὺς ἄνω καταραχθέντας δαίμονας , λαὸν τοῦ Θεοῦ καὶ πρόβατα νομῆς αὐτοῦ προσαγορεύει τὸν ἄνθρωπον .
καὶ τίνος χάριν νομῆς αὐτοῦ πρόβατα 0 ;
ἐπειδὴ αὐτὸν οἱ πιστοὶ τῇ μεταλήψει τῶν μυστηρίων νεμόμεθα 0 .
ἀνθομολογησόμεθά σοι , ὁ Θεός , εἰς τὸν αἰῶνα .